  Майя Бывальцева Удмуртиысь коньдон ужпумъя министре Вера Сухих юнматэмын. Элькун тӧролэсь ужзэ огдыре быдэсъясь Ярослав Семёновен кинюртэм косэт (указ) улосвыл тӧрлыкъёслэн нимлыко сайтазы поттэмын. Вера Сухих выль ужоскетаз 18-тӥ толшорысен пыриз. Тодэ вайытом, 2021-тӥ арысь шуркынмонысен со элькунысь коньдон ужпумъя министрлэсь ужзэ быдэсъясь вал. Азьвылэз министр Станислав Евдокимов ужысьтыз ас мылкыд каремезъя кошкиз. ВАТСАН Сухих Вера Николаевна вордскиз Сарапулын 1974-тӥ арын 3-тӥ гудырикошконэ. 2003-тӥ арын Ижысь гурт возёсъя кун академиез «Бухгалтерский учет и аудит» ӧнеръя йылпумъяз. Удмуртиысь коньдон ужпумъёсъя министерствоын 2003-тӥ арысен ужа. 2015-тӥ арысен Удмуртиысь коньдон ужпумъёсъя министрлэн воштӥсез вал, нош 2021-тӥ арын шуркынмонысен —министрлэсь ужзэ быдэсъясь. Тегъёс: кивалтэт кивалтӥсьёс Коньдонужпумъяминистерство Ижкар Удмуртия  